КОМИ РЕСПУБЛИКАЛӦН

 **ОЛАНПАС**

**Гуасьöм кузя услугаяслысь донъяс сöгласуйтöм йылысь**

Примитӧма Коми Республикаса

 Каналан Сӧветӧн2012 вося косму тӧлысь 26 лунö

 **1 статья.** Коми Республикаса Веськöдлан котыр либö сыöн уполномочитöм Коми Республикаса олöмö пöртысь власьт орган:

1) сöгласуйтö гуасьöм кузя гарантируйтöм услугаяс лыддьöг серти сетан услугаяслысь донъяс, мый урчитöны меставывса асвеськöдлан органъяс сэтшöм случай дырйи, кор кувсьöм морт кулан лун вылö эз вöв социальнöя быть страхуйтӧма кутшöмкö кад уджавны вермытöмлункöд да мамлункöд йитöдын да эз вöв пенсионерöн, а сідзжö кор 196 лун нöбасьöм бöрын чужис кулöм кага;

2) сöгласуйтö меставывса асвеськöдлан органъясöн урчитан услугаяслысь донъяс, мый сетö гуасьöм кузя торъя служба, кор гуалö кувсьöм (пöгибнитöм) мортöс, кодлöн абу верöс, матысса рöдвуж, мукöд рöдвуж либö кувсьöм мортöс оланпас серти петкöдлысь морт сэтшöм случай дырйи, кор кувсьöм морт кулан лун вылö эз вöв социальнöя быть страхуйтӧма кутшöмкö кад уджавны вермытöмлункöд да мамлункöд йитöдын да эз вöв пенсионерöн, а сідзжö кор 196 лун нöбасьöм бöрын чужис кулöм кага;

**2 статья.** Лыддьыны вынтöмöн:

1) «Гуасьöм кузя гарантируйтöм услуга лыддьöг серти сетöм услугаяслысь донъяс сöгласуйтöм йылысь» 2007 во кöч тöлысь 21 лунся 72-РЗ №-а Коми Республикаса Оланпас (Коми Республикаса канму власьт органъяслöн индöд-тшöктöмъяс, 2007, 11 №, 5149 ст.);

2) «Гуасьöм кузя гарантируйтöм услуга лыддьöг серти сетöм услугаяслысь донъяс сöгласуйтöм йылысь» Коми Республикаса Оланпаслöн 1 статьяö вежсьöм пыртöм йылысь» 2009 во öшым тöлысь 23 лунся 126-РЗ №-а Коми Республикаса Оланпас (Коми Республикаса канму власьт органъяслöн индöд-тшöктöмъяс, 2009, 49 №, 989 ст.)

 **3 статья.** Тайӧ Оланпасыс вынсялӧ сійöс официальнöя йöзöдан лунсянь.

Коми Республикаса Веськöдлан котырлы примитны тайö Оланпас збыльмöдысь нормативнöй инöда актъяс.

Коми Республикаса Юралысь В.М. Гайзер

Сыктывкар

2012 вося ода-кора тӧлысь 5 лун

33-РЗ №

 Исп. Кузнецова Н.А., 1701 пас